**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԽԱՂԱՂ ՆՊԱՏԱԿՆԵՐՈՎ ԱՏՈՄԱՅԻՆ ԷՆԵՐԳԻԱՅԻ ԱՆՎՏԱՆԳ ՕԳՏԱԳՈՐԾՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Խաղաղ նպատակներով ատոմային էներգիայի անվտանգ օգտագործման մասին» 1999 թվականի փետրվարի 1-ի ՀՕ-285 օրենքի (այսուհետ` Օրենք) 7-րդ հոդվածի  1-ին մասի «թ» կետի «անվտանգության նորմերը և կանոնները» բառերը փոխարինել «ատոմային էներգիայի օգտագործման բնագավառը կարգավորող որոշումները` միջուկային, ճառագայթային անվտանգության, ռադիոակտիվ թափոնների կառավարման, միջուկային ու ռադիոակտիվ նյութերի փոխադրման, միջուկային տեղակայանքների, միջուկային և ռադիոակտիվ նյութերի ֆիզիկական պաշտպանության, վթարային պատրաստվածության և հակազդման, անվտանգության փորձաքննության կազմակերպման և անցկացման, միջուկային տեղակայանքներում, այդ թվում՝ ատոմային էլեկտրակայանում շահագործման ժամանակ տեղի ունեցած միջադեպերի քննության, սեյսմիկ վտանգի գնահատման, ատոմային էլեկտրակայանի շահագործման նախագծային ժամկետի երկարացման վերաբերյալ նորմեր, կանոններ, պահանջներ, կարգեր, պայմաններ, մեթոդներ, ցանկեր․» բառերով։

**Հոդված 2.**  Օրենքի 7-րդ հոդվածի 1-ին մասը լրացնել հետևյալ բովանդակությամբ նոր ժգ կետով՝ «ժգ) կարող է ընդունել օտար լեզվով նորմատիվ իրավական ակտեր: Կառավարության համաձայնությամբ ատոմային էներգիայի բնագավառում գործունեություն իրականացնող անձինք, որոնց գործունեությունն առնչվում է օտար լեզվով իրավական ակտերի կիրառման հետ, կարող են ընդունել օտար լեզվով ներքին իրավական ակտեր:»։

**Հոդված 3.**  Սույն օրենքն ուժի մեջ է մտնում պաշտոնական հրապարակմանը հաջորդող օրվանից։